JohanHeinsen/ENO huggingface dataset:
Viborger Samler, 1844-05-07
Nyeste Postefterretninger. Storbritannien og Jrland. Sir Robert Peels allerede omtalte Erklæring i Anledning af Lord Ellen boroughs Tilbagekaldelse foranledigedes ved Parlementsmedlemmet Roebuck, som med Hensyn til Ministrenes første Meddelelse af hiin Forholdsregel, og i den Forudsætning, at Lord Ellenborough ufortøvet vilde vorde entlediget fra sin Post, fremsatte det Spørgsmaal: Hvo der fra det Øieblik af, hvori Lord Ellenborough nedlagde sit Embede, vilde bære Ansvaret for Bestyrelsen af Ostindien og om dette Ansvar paa hvilede det britiske Ministerium eller det ostindiske Compagnie? – Ogsaa ønskede R., i Betragtning af den store Opsigt, som Generalgouverneurens Tilbagekaldelse maatte fremkalde i hele Ostindien, at erholde en Erklæring fra Ministeriet, om dette var tilsinds ogsaa for Fremtiden at følge i Ostindien det System, der hidtil var repræsenteret ved Lorden, eller om Ministeriet vilde udføre og følge det af Directeurerne som rigtigt anerkjendte System. J det Væsentlige sagde Sir Rob. Peel: "Det er bekjendt, at Regjeringens Stilling med Hensyn til Administrationen af Ostindiens Anliggender er høist særegen og anomal. Regjeringens og Compagniets Forhold til hinanden er ikke tilstrækkelig bestemt. Compagniet har Ret til at udnævne Generalgouverneuren, dog under Forbehold af Samtykke fra Kronens Side, hvilket Samtykke i Almindelighed tildeles da Udnævnelsen i Regelen foretages, efterat begge Parter ere komne overeens om Valget. Derimod har det ostindiske Compagnie udelukkende Ret til at tilbagekalde Generalgouverneuren, og denne Ret er uomtvistelig, da den udtrykkelig hjemles Compagniet i den sidste, Ostindien betræffende Parlementsact fra Aaret 1833. Hvad nu Udøvelsen af denne Ret i det foreliggende Tilfælde angaaer, da tillader min Pligt imod Staten mig kun at erklære, at Ansvaret derfor ene og alene maa bæres af Compagniets Directeurer, og at Tilbagekaldelsen ikke har erholdt Kronens Raadgiveres bifald, hvilken Omstændighed imidlertid ingenlunde beviser hiin Handlings Lovlighed eller Gyldighed. Hvad dernæst Spørgsmaalet angaaer om Ministeriet paatager sig Ansvaret for Bestyrelsen af Ostindiens Anliggender, saa maa jeg under de nuværende Forhold afslaae at indlade mig paa nogen Forhandling angaaende hiint Spørgsmaal. - Derefter bemærkede French, at man nuligviis af Ministrenes Svar vilde kunne uddrage den Slutning, at Directeurernes Forholdsregel var kommen Regjeringen ganske uventet, hvorfor ban ønskede at erholde et Svar paa det Spørgsmaal: om Directeurerne ikke allerede for længere Tid siden havde erholdt Underretning om Directeurernes Beslutning? – hvortil Sir Rob. Peel erklærede, at en saadan Meddelelse rig tignok havde fundet Sted for nogen Tid siden; at der var givet Regjeringen Leilighed til at meddele Directeurerne dens Anskuelse; og at disse fuldstændigen og grundigen havde taget Regjeringens Forestillinger under Overveielse. Tillige fandt Sir R. Peel sig foranlediget at tilføie, at chan nu ikke fandt sig forpligtet til yderligere Erklæringe i hiint Anliggende.
Viborger Samler, 1844-05-07
Man kjender endnu ikke den egentlige Grund til Lord Ellenboroughs Tilbagekaldelse fra Generalgouverneursposten i Ostindien. Den almindelige Mening er den, at de uafladelige og kostbare Expeditioner, som Generalgouverneuren har ladet foretage, og som han endnu har isinde at foretage, ere misbilligede af Compagniet. Disse Expeditioner, der i Begyndelsen retfærdiggjordes ved Nødvendigheden af at opretholde det britiske Navns Ære og Anseelse, og hvis Formaal kun var befæstelsen af det britiske Herredømme i Ostindien, toge stedse mere og meere Overhaand og ødelagde den britiske Hær, saa at endog flere indiske Regimenter ikke vilde forlade Bengalen, og maatte trues med haarde Straffe. Muligviis have Scener fundet Sted, der ikke ere komne til Publicums Kundskab. The Times vil vel ikke fælde nogen Fordømmelsesdom over Lorden, men bemærker derhos, at Lorden har spillet en egen romantisk Rolle. Denne Journal omtaler tillige den forunderlige holdning, Generalgouverneuren har iagttaget i Jndien ligeoverfor Religionen og Afgudsdyrkelsen; snart syntes Gouverneuren at helde til Muhamedanismen, og snart smigrede han for HindusJ den allersidste Tid vilde han vinde Hærens Yndest, for at spille en indisk Erobrers Rolle; i det han nemlig stillede sig selv i Spidsen for Tropperne og Elephanterne.
Viborger Samler, 1844-05-07
London, den 30te April. Hertugen af Wellingtons Erklæring i Overhuset angaaende Lord Ellenboroughs Tilbagekaldelse ansees i det mindste for ligesaa ubesindig som den af Directeurerne fattede Beslutning. Jøvrigt lægge man Mærke til: at af de 24 Directeurer vare de 23 tilstede, der eenstemmigen vare af den Mening, at Generalgouverneuren burde rappelleres, og at af de 24 Directeurer ere de 20 gode Tories, der altid stemme for Ministrene.
Viborger Samler, 1844-05-07
Forhandlingerne for Queens Bench Tribunalet i Dublin fortsattes den 29de. Generalprocuratoren førte Ordet, og havde ved Mødets Slutning endnu ikke endt sit Foredrag Frankerig. Paris, den 29de April. I Univers meddeler to nye Skrivelser i Underviisningsanliggendet. De ere affattede af Biskoppen af Chartres og Biskoppen, af Langres. Den førstnævnte Prælat paastaaer, at Studierne i de offentlige Skoler vare for Revolutionen mere blomstrende og frugtbringende, fordi de dengang bleve ledede af sand Fromhed. Men i Anledning af saadan Yttring paatrænger sig det simple Spørgsmaal: Hvor opdroges da det 18de Aarhundredes vantroe Generation, hvem det for en kort Tid lykkedes at undertrykke i Frankerig Udøvelsen af den catholske Lære, og istedetfor Tilbedelsen af Gud at indføre en særegen Cultus for Gudinde Fornuft? De sidste Efterretninger fra Algier melde, at flere Stammer have underkastet sig. Staden Laghouat, der tæller 20,000 Jndvaanere, og ligger 1200 Lieues fra Algier, har underkastet sig. - Efter Mon. Algerien udgjorde Jndtægterne i Algerien for Aaret 1843 henved 15 Mill. Fres. eller c. 4 Mill. mere end for Aaret 1842. Arago har fremlagt i de Deputeredes Kammer Portraits af sjelden Fuldendelse, forfærdigede paa en ny Maade ved Hielp af Daguerretypet. Daguerre selv skyldes denne Opfindelse, og han har derved fuldendt sin vigtige Opdagelse. Spanien. General Prim har begivet sig til Udlandet; man paastaaer, at han er falden i Unaade. – De nyeste Efterretninger fra Marocco melde, at Forbittrelsen, imod de Christne er sammesteds saa stor, at flere af de europæiske Consuler, bekymrede for et Udbrud af Jndbyggernes krigerske Demonstrationer, sende deres Familier til Europa.
Viborger Samler, 1844-05-07
Tyrkiet. Efter the Times skulde man i Constantinopel have opdaget en Sammensværgelse, som havde til Hensigt at angribe den christne Befolkning i Hovedstaden. Denne Efterretning er imidlertid uhjemlet; senere Beretninger fra Constantinopel omtale ikke med et eneste Ord nogensomhelst Sammensværgelse imod de Christne.
Viborger Samler, 1844-05-07
Divanet er ikke istand til enten at modstaae Gesandternes Fordringer angaaende Behandlingen af de til den christne Kirke tilbagevendende Renegater, eller til at afhielpe dette Onde. Scherif Pascha af Brussa, der for kort Tid siden lod en christelig Renegat henrette, blev vel afsat ifølge Gesandternes Forlangende, men er desuagtet senere udnævnt til Pascha af Mossul, fordi det fantiske Parti i Divanet understøtter ham. Dette Paschaliks lange Afstand fra det tyrkiske Riges Centrum vil, saa haabes der, aflede de christne Magters Gesandters Opmærksomhed fra Paschaen. De tyrkiske Ministre synes ikke at vide, at Mossul er Middelpunctet for alle Religionsstridigheder i Lilleasien. Den russiske Ministers Conferencer med Risaat Pascha vedvare. Det skal ligge i Ruslands Plan at tilsikkre den græske Patriarch i Constantinopel Uafsættelighed fra hans Post og Værdighed. Men inddrømmer Porten Ruslands Forlangende, da har den tillige renonceret paa enhver Jndflydelse over Patriarchen. Det er derfor at haabe, at Sultanen i dette Tilfælde vil lægge urokkelig Fasthed, for Dagen.
Viborger Samler, 1844-05-07
Da Kongen af Preussen, ved et Brev, fik Efterretning om Thorvaldsens Død, raabte, han: "Wir haben den Kønig der Bildhaver verloren!" Hans Kammertjener havde hørt disse Ord, men forstaaet den falsk, og udspredte strax i hele Berlin, at Kongen af Hannover var død. – Da Efterretningen om Thorvaldsens Død var ankommen til Antwerpen, heisede et derliggende dansk Skib Sørgeslag. Endeel svenske Skibe laae paa samme Tid i Havnen og disse viste strax den afdøde Konstner samme Ære.
Viborger Samler, 1844-05-07
Af en for Ole Bulls Spil beggeistret Enthusiasts Beretning om hans Fremtrædelse i Nework optage vi her Slutningen: Hans Modtagelse i New York har overgaaet alle foregaaende berømte Kunstneres. Den første Gang, man hørte ham, var man ude af sig selv af Henrykkelse, og Orchestret kastede Jnstrumenterne i beundrende Extase. Et fortroligere Bekjendtskab med hans Spil frembringer mindre Bevægelse, men mere Fornøielse, troer jeg. Huset har været propfuldt. Vi ventede 3 Timer for at faae at høre hans sidste Concert, førend han reiste til de sydlige Egne. Havde vi gaaet senere, havde vi ikke faaet en beqvem Plads. J de 14 Dage, han forblev i Byen, tjente han over 10000 Dollars. Concerter ere alene i Mode i Vinter. Theatre og Læsecabinetter ere tomme, Musikken hersker uindskrænket. Det er uheldigt forDieuxtemps, den franske Violinspiller, at han kommer i den norske Malstrøms Hvirvel. Han skal være en meget dygtig Executeur, men Jngen uden Apollo selv kunde med Held træde i Skrankerne mod Ole Bull.
Viborger Samler, 1844-05-07
Jndenlandske Efterretninger.
Viborger Samler, 1844-05-07
Kjøbenhavn. Under 20de f. M. har Hs. Maist. Kongen allernaadigst approberet et til Allerhøistsamme af Foreningen til Hovedstadens Forskjønnelse allerunderdanigst indgivet Forslag, med tilhørende Tegning, til Forskjønnelse af Citadellet Frederikshavns Esplanade. Arbeiderne og Plantningerne skulle allerede begynde iaar, og der er tillagt Jngenieurcorpset den fornødne Ordre angaaende Forslagets Udførelse.
Viborger Samler, 1844-05-07
Under 28de f. M. har Hs. Maist. allernaadigst tilladt Dr. med. & chir. H. K. Marcher og Secretair A. C. Fridsch at etablere en Vandenuranstalt ved Maglekilde i Roeskilde; dog saaledes, at de Syges lægevidenskabelige Behandling overtages af Dr. Marcher alene. (B. T.)
Viborger Samler, 1844-05-07
Efterat den under 6te Octbr. f. A. til at undersøge de i Jtzehoe d. 16de Septbr. f. A. foregaaede Uordener nedsatte combinerede Commission har sluttet det optagne Forhør, har Hs. M. Kongen til at paakiende Sagen for de Militaires Vedkommende under 26de f. M. allern, befalet nedsat en Overkrigsret, bestaaende af Generalmajor G. v. Lützow, Commandeur for 4de Jnfant. Brigade, Comd. af D. og Død, som Præses, Oberst W. v. Lobedanz, Commandeur for 17de Lin. Jnf. Bat., Rd. af D. og Domd., Major af 1ste Dragon-Reg. C.A. Baron v. Brockdorff, R. af D., Major af 17de Lin Jnf. Bat. A. L. v. Zeska, R. af D., og Capt. af 1ste Classe J. H. W. v. Lange af 4de Jægercorps samt som Auditeur og Overauditeur W. W. de Stockfleth, Brigade auditeur ved 4de Jnf. Brigade. Auditeur og Regnskabsfører ved 5te Jægercorps, Overauditeur Hammerich er beskikket til Defensor for de tiltalte Menige. For de Civilles Vedkommende paakiendes Sagen ved den holsteenske Overret. (Big. Td.)¬
Viborger Samler, 1844-05-07
J Tirsdags tiltraadte Oehlenschlager en Reise til Paris. Han tager først til Berlin og agter at besøge flere af Tydsklands større Stæder paa Veien til Frankerigs Hovedstad. I Anledning af hvad der offentligt har været yttret omJernbanens skadelige Jndflydelse paa Tivoli=Actiernes Værdi, er Fædrel." bleven anmodet om at meddele, at hvis Jernbanen kommer i nogen Berøring med Tivoli, bliver det i alt Fald paa den Side, som vender mod Tømmerpladsen, og at det saaledes ikke kan skade Tivoli.
Viborger Samler, 1844-05-07
J Fredags Eftermiddag mellem Kl. 1 og 2 afbrændte Kastrupgaard, tilligemed en ved den liggende Skolebygning, paa Amager. Jlden skal være opkommet fra en ureen Skorsteen. (Aftenbl.)
Viborger Samler, 1844-05-07
Ved Glasfabriken Frederiksfeld ere 8 Familier (henved 50 Personer), blevne huusvilde formedelst en Langfredag opkommen Jldebrand.
Viborger Samler, 1844-05-07
Fra Altona meldes, at den derværende Overpræsident, Grev Conrad v. Blücher-Altona, den 1ste De, har høitideligholdt sin Guldbryllupsdag, og at han paa denne Festdag har modtaget mange hædrende Beviser paa den almindeligste Deeltagelse og Glæde hos alle Klasser af Altonas Jndvaanere.
Viborger Samler, 1844-05-07
Af de for indeværende Aar i Holsteen og Slesvig udskrevne 130 Matroser have, efter Forlydende, kun 48 indfundet sig til Tjeneste, hvorimod de 82 ere udeblevne.
Viborger Samler, 1844-05-07
Efter Forlydende vil et russisk Dampskib med det første kunne ventes til Kiel med den keiserl. russiske Statsminister, Grev von Benkendorf, der agter sig til Heiligenstedten. (Kiel. Correspdbl.)¬
Viborger Samler, 1844-05-07
J den senere Tid har en bekjendt Maaneskinsdoctor (Jürgen Sas), der tidligere drev sit Bæsen i Wandsbeck, indfundet sig i Nærheden af Kiel. Først optraadte han i selve Staden, hvori han i en maaneklar Nat havde stærkt Tilløb; men da Politiet modsatte sig hans videre Practiseren, drog han til Stadens nærmeste Omegn, hvorhan nu daglig skifter Opholdsted, for ei at forstyrres i sine Functioner. Man paastaaer, at denne Mirakeldoctor vedvarende har stærkt Tilløb, selv af Folk, som dog ville gjøre Krav paa at høre til den dannede Klasse. (Kiel Crspdl.)
Viborger Samler, 1844-05-07
Den 1ste De, aabnede Filialbanken i Flensborg sine Forretninger. Tillige blev det i Bankbygningen værende og til Handelstanden overladte Børslocale høitidelig indviet. Kl. 11 om Formiddagen drog den talrigt forsamlede Handelstand under Spillet af "God save the King i Procession fra Raadhuset til Børsen, hvor Etatsraad Hvidt bød den velkommen i Børssalen ved en Tale, hvori han udtalte det Ønske, at Handelstanden flittigt maatte forsamle sig i denne Sal og her længe virke til Byens Held og Velsignelse. Herpaa udbragte den i samme Øieblik fra Kjøbenhavn tilbagevendte Agent Jensen et "Leve for Etatsr. Hvidt, hvorpaa Raadmand Lorentzen holdt en passende Jndvielsestale, hvorhos han ogsaa gjorde opmærksom paa, hvormeget Handelstanden maatte føle sig forpligtet til Taknemmelighed for den til Byens Vel oprettede Børs. Efter at han derpaa havde udbragt et Velgaaende for Staden Flensborg og Børsen, og Agent Jensen havde, med Hensyn til de i den sidste Tid krydsende Jernbaneplaner, talt nogle Enigheds- og Fredsord, begyndte Børsforretningerne. Et Festmaaltid sluttede Dagens Høitidelighed. (Flensb. Zeit.) Da Morderen Hinz forleden henrettedes ved Tønningen, styrtede strax efter Executionen et ungt Menneske frem, greb det døde Legeme og rystede sig en Krukke Blod udaf Halsen, som han strax uddrak. Sandsynlig vilde den Elendige efter den ogsaa her herskende Folketro derved befri sig fra den faldende Syge. Denne Kuur bragte ham imidlertid Døden, maaskee nærmest en Følge af en kold Drik, som han nød ovenpaa den til Kuren hørende Jsvedløben. (Dannev.) Horsens. Vor erkjendte jydske Skjald, Steen Steensen Blicher, har i disse Dage ved en Fodreise gjæste vor By, og var i Onsdags Aftes indbuden til Generalforsamlingen i Klubben Foreningen." Under det glade og muntre Maaltid underholdt den kjærkomne Gjæst Selskabet med flere vittige og underholdende af ham selv forfattede Declamationer. (Hors. Av.)
Viborger Samler, 1844-05-07
Ringkjøbing, den 2den Mai. Danmark har just ingen Overflødighed af Originaler, og egentlige Særlinge, saaledes som Englands Jordbund hyppig pleier at frembringe, ere endnu saare sjeldne hertillands. Saameget mere ansee vi os forpligtede, til at gjøre det større Publicum opmærksom paa, at et Pragtexemplar af denne Sort, der i mangfoldige Aar har givet vor lille By nok at snakke om og forbauset og moret alle Fremmede som giæstede os, i denne Tid i sit 86de Aar, har omskiftet det Timelige med det Evige. Denne Mand var den velhavende Kjøbmand Jens Harpoth, bekjendt i hele Vesterjylland for sine noget vel cyniske Manerer, og sin hele høistoriginale Tænke= og Handlemaade, bekjendt mangesteds i Hertugdømmerne, saavelsom i Hamborg, om ikke ved Andet saa ved de mærkelige Beretninger som Handelsreisende jevnlig have medbragt om ham, og ved hans Billede paa Pibehoveder, ja man paastaaer endog paa Honningkager. En underlig Higen efter at tee sig anderledes end hans Medborgere, besjællede Manden igjennem hele hans lange Liv, og vil udentvivl gjøre hans Minde mere varigt hos Byens Jndvaanere, end hans iøvrigt hæderlige Vandel og ikke faa gode Sider. Sikkert ville de ikke undlade at fortælle deres Børn og Børnebørn og Jens Harpoth som snart vandrede igjennem Byen iført en ældgammel lysegrøn Kjole, langsskjødet Vest, korte Knæbeenklæder, blaa Strømper og tvende Stokke, een i hver Haand, snart kom fra sine Marker ridende igjennem vore Gader i Skjortrærmer og barbenet, med en trekantet Hat paa Hovedet og en Lee i Haanden, i sin lange maare Skikkelse et livagtigt billede paa Døden. De ville ikke glemme at fortælle og Jens Harpoth, som troede at have opfundet en Flyvemaskine, men uheldigviis, da han førstegang benyttede den, faldt ned i sin egen Mødding; eller atter om den samme Jens Harpoth, der vilde gjøre en occonomisk Reise igjennem hele Landet i et forunderligt Kjøretøi forspændt med en Ko, af hvis Melk han troede at kunne ernære sig underveis uden at udgive en Skilling medens Koen for ei at volde Bekostning jevnlig maatte græsse paa Veiens Sider; om Jens Harpoth, som ved en høitidelig Leilighed da hele Byen var illumineret, blot stillede en lille Buste af hans Afgud Napoleon i eet af sine mange Vinduer med en Praas bagved, sigende: Han lyser sigu mere end alle Lys den Karl, om Jens Harpoth, der Dagen efter en kjær men fattig Broders Død, som han trolig havde understøttet, spadserende i sin græsgrønne Kjole, mødte een af sine nærmeste sortklædte Slægtninge, som bebreidede ham, at han ikke sørgede for den Afdøde, men fik til Svar: "Jeg før gede for ham da han levede, sorg Du nu da han er død." Dog vi kunde blive saaledes ved i det Uendelige; thi Stof mangler ingenlunde, men vi frygte for at trætte Læseren; imidlertid haabe vi at denne lille høist ufuldstændige Nekrolog vil være tilstrækkelig til at vise, at Ringkjøbing har mistet en rigtig Særling, og med ham sin største, om end ikke eneste Mærkværdighed. (Ringk. Av.)
Viborger Samler, 1844-05-07
Handels- og Skibs-Efterretninger. Aalborg, den 6te Mai. Eiendommen Lilleeng, tæt østen her for Byen, er i disse Dage med Besætning solgt af Hr. Kjøbmand F. Palludan til Hr. Toldbetjent Moser for 3,100 Rbd. For et Par Aar siden blev samme Eiendom afhændet for 2,750 Rbd. uden Besætning. – Eiendommen Wanggaard, 1/2 Miil fra Hjørring, er af Enkemad. Juul solgt med Besætning til Hr. P. Degner for 8,500 Rbd. (Ab. Av.)
Viborger Samler, 1844-05-07
Den 1ste Mai lagde ud paa Kjøbenhavns Rhed: det kgl. Jerndampskib Ægir, Cadetcorvetten Flora" og Orlogsbriggen "St. Croix. (Bl. Tid.)
Viborger Samler, 1844-05-07
Horsens, den 4de Mai. I Gaar Morges havde vi det uvante Skue, at see et Dampskib i vor Havn. Det var Post Dampskibet "Maagen", fragtet hertil fra Faaborg af det Müllerske Skuespillerselskab. Skibet løb lige ind i Havnen, og lagde til Bolværket ved Havnehuset, uagtet det ankom under lavt Vande. Vi ønske og haabe, at dette første Besøg af et Dampskib maatte vække Opmærksomhed for vor By og vor Havn. Horsens er i Størrelse den 7de Kjøbstad, Danmark, omgiven af et stort og folkerigt Opland (Hs. A.)
Viborger Samler, 1844-05-07
Agger Kanals Skibsliste. Udg. : N. C. Jacobsen af Nykjøbing fra Struer til Norge, med Kornvarer, W. Rasmussen af og til Mandal fra Thisted med Kartofler, G. Petersen af Thisted fra Viborg til Bremen med Rug, M. Petersen af og fra Thisted til Altona med saltede Huder.
Viborger Samler, 1844-05-07
Døde. Rudkjøbing, Kjøbmand J. P. von der Pahlen, 59.
Viborger Samler, 1844-05-07
Aar. - Svendborg: Dyrlæge Ludvig Theodor Syberg, 45 Aar. - Faaborg: Enkemadame Ane Cathrine Poulsen, f. Hansen. - Voldby, Kirkesanger Andersens Hustrue, OvineAndersen, f. Kragh, 48 Aar. - Svenstrup Hougaard: Gaardeier Jens Brask, 67 Aar. - Granslev, Organist og Skolelærer Morten Christensen, 59 Aar. - Løgstør. Johan Peter Sønderholm, 53 Aar. – Blokhuus: Sophus Amalius Klitgaard, 12 Aar. – Aalborg: Margrethe Hermandine Henriette Lange, 6 3/4 Aar; Caroline Cecilie Spleth, 13 Aar. Randers: Hans Christian Hansen, 72 Aar.
Viborger Samler, 1844-05-07
Copulerede i Pløn, den 27de April Amtmand i Flensborg Amt Hr. Carl v. Warnstedt og Frøken Agnes v. Warnstedt. – J Østervelling Kirke, den 2de Mai. Skolelærer C. G. Carøe fra Langkastrup og Jfr. C. M. C. Kjærulff.
Viborger Samler, 1844-05-07
Reisende med Dagvognen fra Ans til Viborg, den 6te Mai. Jomfru Jacobsen.
Viborger Samler, 1844-05-07
AVERTISSEMENTS. Aar 1844 den 18de April blev inden Falsters Birkeret i Sagen Nr. 11/2 Skolelærer Christiansen i Nørre Alsløv contra Parcellist Jacob Hansen Stub i samme Bye, afsagt Dom, ved hvilken saaledes blev kjendt for Ret:
Viborger Samler, 1844-05-07
De af Jndstævnte, Parcellist Jacob Hansen Stub i NørreAlsløv, imod Citanten, Skolelærer Christiansen i Lollands Falsters Stiftstidende Nr. 41 for Aaret 1843 fremførte og under denne Sag omhandlede fornærmelige Udeladelser bør døde og magtesløse at være og ikke komme Citanten til Skade paa Ære og gode Navn og Rygte eller Bestilling, og bør Jndstævnte for saadant sit Forhold døde 50 Rbd. Sølv til Mariboe Amts Fattigkasse. Saa bør han og være den ved Forordningen 27de Septbr. 1799 §. 20 bestemte Censur undergiven i 1 Aar samt til det Offentlige og Rettens Betjente betale det stemplede Papir, Retsgebyhr og Afgifter, som skulde have været forbrugt og erlagt, dersom Sagen ikke for Citantens Vedkommende havde været beneficeret og til den befalede Sagfører, Procurator Tidemand, i Salarium 20 Rbd. Sølv. Det idømte udredes inden femten Dage efter denne Doms lovlige Forkyndelse under Adfærd efter Loven. Pontoppidan. Hvilket herved overeensstemmende med Forordningen af 27de September 1799, §. 20, bekjendtgjøres. Falsters Birkeskrivercontoir, den 24de April 1844. Møller. da Th. Pund, Skræddermester, er flyttet fra Vestergade til Hjørnet af lille St. Hansgade og Reberbanen hos Hr. Krogh. Viborg, den 1ste Mai 1844. Gode gule Koge-Erter G. Boye. kan atter faaes hos
Viborger Samler, 1844-05-07
En udmærket Bindehund anvises tilkjøbs af AvisExpeditionen.
Viborger Samler, 1844-05-07
Remonte-Commissionen opholder sig: i Colding den 9de Mai; i Horsens den 11te: i Grenaae den 14de og 15de; i Randers den 17de og 18de: i Skanderborg den 21de og 22de; i Hobroe den 24de: i Hjørring den 28de: i Aalborg den 30te, 31te Mai og 1ste Juni, i Hjallerupkroe den 2den og 3die Juni, i Thisted den 5te: i Skive den 8de, 10de og 11te: for at indkjøbe Remonteheste til Cavalleriet. Det tilkjendegives, at formeldte Remonteheste, for at kunne ventes antagne, maae være af en smuk og til deres Bestemmelse passende Skabning, have et godt Fodskifte og rene Been. Høiden maa ikke være under 10 Qvarteer dansk Anlægsmaal, men vel derover, gaarige Heste maae ikke maale over 10 Qv. 1 Tomme. Alderen maae være 4, 5 og 6 Aar. For usynlige eller skjulte Feil, saasom Krybbebider, Kuller, Engbrystighed m.m maae Sælgeren indestaae. Haderslev i Remontecommissionen, den 24de April 1844. C. W. v. Düring.
Viborger Samler, 1844-05-07
Dampskibet Hebe. Ifølge Forandring i Dampskibet ringe Fart, og for at vedligeholde stadig Forbindelse med dette Skab paa Aalborg, rettes Dampskibet Hebes, Route derhen ugentlig: Tirsdag Formiddag Kl. 8 fra Thisted til Nykjøbing, Kl. 11 1/2 til Logstoer, og Kl. 2 til Aalborg.
Viborger Samler, 1844-05-07
Onsdag Formiddag Kl. 10, eller en Time efter ris Ankomst, fra Aalborg til Log stoer, Kl. 1 1/2 til Nykjøbing, anløbende Grynderup paa Salling Kl. 3 1/2, og Kl. 4 1/2 til Thisted, Torsdag Morgen Kl. 5 fra Thisted til Nykjøbing, Kl. 8 1/2 til Lagstoer over Grunderup Kl. 9, og Kl. 11 1/2 til Aalborg, at indtræde 2 a 3 Timer for PrivsAfgang.
Viborger Samler, 1844-05-07
Fredag ligger Skibet over i Adlborg.